fr eo pl sl lv lv lv lv lv lv lv lv lv fr nl en lv lv lv lv lv lv lv nl lv de lv lv lv lv lv lv lv lv lv lv lv uk sv lv lv lv lv lv lv
Koncerts "Sarades namiņa" atjaunošanai Sabiles kultūras namā
12.01.2019 15:00 kur : Sabiles kultūras nams
Šī gada 12.janvārī Sabiles Kultūras nama komanda rīko labdarības koncertu "Sarades namiņam būs būt" atjaunošanai.
Koncertā piedalīsies Sabiles mūziķi: Edgars Vesmanis, Stariņi, grupa "SBL", Màris Blàze no grupas"Jùrkant'", Romu ansamblis"Taboras romance", grupa "Pienvedèja piedzìvojumi". Skaņu nodrošinās "Alfa" - Raivis Grantiņš. Pasākumu vadīs Gerda Zeberiņa un Ieva Lāce.
Pēcāk no 17:30 - 21:00 DJ ballīte.
Uz pasākumu aicinām nākt ar groziņiem, zvaigžņotās drēbēs, labā garstāvoklī!
Pasākumā ieeja pret ziedojumiem, kuri tiks novirzīti "Sarades namiņa" atjaunošanai.
Labdarības koncerta "Sarades namiņam būs būt" ziedojumu konts:
Reģ. Nr. 50008073841, adrese: Kr. Valdemāra iela 17a, Talsi
Norāde: ziedojums akcijai „Sarades namiņa” atjaunošanai
Mūsu namiņu paņēma liesmas! Rītdien, svētdien, 23.decembrī 14:00 rīkojam būvgružu talku - Rīgas ielā 34. Lūgums nākt darba drēbēs, līdzi zāģus, cirvjus, tačkas, darba cimdus. Puiši liks plēves jumtu, dāmas krāmēs nodegušos kokus un izvāks iekštelpas.
Priecāsimies Jūs redzēt un kopā nevis skumt, bet darboties - tādi taču mēs esam! :)
Sabiles karstvīna svētki un diena "pēc"
Novembris, Sabile, Dāvantirgus ar rozīnīti
DĀVANTIRGUS AR ROZĪNĪTI - Ziemassvētku tirdziņš Sabilē
Ziemassvētki ir priekpilni svētki - sniegs, dāvanas, dziesmas, mīļi cilvēki un labi vārdi. DĀVANTIRGUS ar rozīnīti ir vieta, kur iegriesties,  lai šajos Ziemassvētkos neapjuktu lielveikalu plauktu piedāvājumā, bet iegādātos jēgpilnas dāvanas.Tāpēc aicinām paskatīties tepat blakus mūsu Ziemassvētku tirdziņā, ko rada mūsu cilvēki un braukt ciemos uz DĀVANTIRGU ar rozīnīti.
DĀVANTIRGUS ar rozīnīti darbosies no 1.-30.decembrim, 2018, Sabilē - Rīgas ielā 34, "Sarades namiņā".
Biedrība “Allnature” sadarbībā ar uzņēmu “Sarade” organizē unikālu izstādi - tirdziņu DĀVANTIRGUS ar ROZĪNĪTI.
Tajā būs iespēja iegādāties vairāk kā 7 000 unikālus, kvalitatīvus roku darinājumus. Sabiles un Kurzemes tuvākas un tālākas apkārtnes mākslinieki, dizaineri un amatnieki ir čakli strādājuši, lai pagatavotu mums visiem jaukas Ziemassvētku dāvanas - gleznas, jostas, sautējamos traukus, krūzes, svečturus, stilīgus adījumus - cimdus, cepures, šalles, lielus un mazus pinumus, preces bērniem - attīstošas rotaļlietas, krāsainas pidžammas, siltas cepures, dāvanas vīriešiem, metāla kalumus, koka izstrādājumus, dažādus gardumus, unikālus eglīšu rotājumus, apsveikumu kartītes un daudz ko citu.
DĀVANATIRGUS norisināsies Sabilē, radošajā mājā Rīgas ielā 34. Mūsu rūķi palīdzēs Jums sakomplektēt dāvanas un iesaiņot tās. Darbosies atpūtas stūrītis, būs iespēja piedalīties dažādās darbnīcās, pacienāties ar kafiju un baudīt mūziku un svētku noskaņu!
Tāpat svētku laikā būs dažādi pasākumi, koncerti.
DĀVANTIRGUS ar ROZĪNĪTI darba laiki:
T. C.Pk. Se. Sv 10:00- 20:00
P. O. – Slēgts
24., 25.,26.,27. Decembrī – Slēgts
Atbalsta uzziņu portāls www.viss.lv
Vairāk informācijas: Ieva – 25479582, davantirgus@gmail.com; Linda - 26369421
Rekvizīti: Allnature Biedrība, Reģistracijas numurs: 40008224437, Konta numurs: LV97HABA0551038495631, Banka: Swedbanka, Adrese: “Stendzes”, Nīcas pag, Nīcas novads, LV - 3473